**Cамагалтайнын №1 ортумак ниити билиг школазы**

**Ш.Ч.Сат аттыг номчулгалар**

**Эртем-практиктиг конференция**

**ДОКЛАД**

**Темазы: «**10-гу класска Монгуш Борахоевич Кенин-Лопсаннын «Чугурук-Сарала» деп романынга семинар-кичээлди эрттирери»

Номчаан: тыва дыл болгаш чогаал башкызы

Элбек Э.К.

Самагалтай - 2012

**Планы:**

1. Кичээл-семинар - туннел-катаптаашкын кичээлдеринин хевири.
2. Семинар-кичээлди эрттиреринин онзагайы.
3. 10-гу класска Монгуш Борахоевич Кенин-Лопсаннын «Чугурук-Сарала» деп романынга семинар-кичээлди эрттирери.
4. Кичээлге ажыглаар немелде литературанын данзызы.

Литератураны ооредири – оореникчилерни торээн болгаш делегей литературазынын байлаа-биле таныштырар, оларнын литературлуг болуушкуннарны сеткил ханып хулээп алырын, шын унелеп билир салымын сайзырадыры база анаа ундезилээш, оларнын эстетиктиг коруштерин, негелделерин, идей-чанчылдарлыг хамааты туружун хевирлээри деп Тыва Республиканын нити ооредилгезинин куруне стандарттарында айыткан болгай. Шынап-ла, амгы бистин чурттап турар депшилгелиг уевисте литература кичээлдери мозу-шынар, эстетиктиг сагыш-сеткил кижизидилгезинин чардынмас кезээ бооп турар. Кажан бисти долгандыр турар хурээлелде чоптуг эвес чоруктар ковудээни озуп орар салгалды шын «кижи» кылдыр хевирлээринге, торээн чер-чуртунга ынак болурунга ооредири – хуннун эн-не чидиг айтырыы деп санап турар бис. Ындыг болбуже, бистер, филолог башкылар бурунгаар коруш-биле ооредилге-кижизидилге ажылынын янзы-буру чаа-чаа хевирлерин кичээлдеривисте чедимчелиг ажыглап, чогаадыкчы езу-биле ажылдап турар бис.

Ынчангаш салган сорулгавысты чедип алыры-биле ангы-ангы чанчылчываан хевирнин кичээлдерин эрттирип, уругларнын тыва чогаал кичээлдеринге бот-идепкейин кодуруп, тыва чечен чогаалга сундулуг, езулуг номчукчу болурунга кижизидип турар бис.

Кичээл-семинар – устуку класстарга тыва чечен чогаал кичээлин эрттиреринин база бир хевири. Ол – ооренген улуг хемчээлдиг чогаалдарга туннел-катаптаашкын кичээлдин кол озээ болур. Ук кичээлдин кол сорулгазы – устуку класс оореникчизинин боданыр аргазын сайзырадыр, бот-тускайлан чоруун коргузер база чогаадыкчы чоруу сайзыраар. Семинар-кичээлде белеткенир уени ооренир улуг хемчээлдиг чогаалдын эге шактарында айтырыгларны бээри чугула, чуге дээрге оореникчи тодаргай уе дургузунда дараазында чуулдерни кылган турар ужурлуг: номда созуглелди кичээнгейлиг номчуур, немелде материалдарны дилеп-тывар, чогаалчынын илередиксээн кол-кол бодалдарын ангылап тускайлаар база анализ кылыр.

Семинар-кичээл кажан туннелдиг болурул? Туннелдиг болуру – башкынын талазындан бугу талалыг белеткелинден болгаш чогаадыкчы ажылдап билиринден хамааржыр. Ынчангаш календарь-тематиктиг планы тургузуп тура, август айда-ла, кандыг чогаалдарга семинарлар эртерин киирип алган турары чугула. Билдингир методистер Ю.С.Пичугов, Г.К.Лидман-Орлова, Т.М.Пахнованын саналдап турары-биле, бир улдунда чангыстан хой эвес, улуг хемчээлдиг чогаалдарны ооренгеш эрттирер. База эн-не чугула кылдыр коор чуул – чогаалдарны сайгарып турар уеде уругларнын мурнунга билдинмес, чидиг айтырыглар тургустунуп келирге, боттары анаа дарый харыылар тывары-биле чайгаар-ла семинарнын херектиин билип кааптарлар. Семинарны белеткеп эрттирери башкы кижиге хой уе негеттинер чымыштыг ажыл, ынчалза-даа ук ажылдын уезинде уруглар чаа-чаа билиглерни боттары чедип алыр база мурнунда ооренген чуулдерин быжыглаар, улам байыдар, сайзырадыр, ол билиглерин амыдыралга ажыглап билиринге чанчыгар.

**Семинар 3 кезекке чарлыр: белеткел кезээ, кол кезээ, туннели.**

Белеткел кезээнге кылып чорудар ажылдар: башкы уругларны ажылчын болуктерге хуваар, немелде литературанын данзызын айтыр, кайыын тып алырынга дузалажыр, харыылаарынын планын тургузар база кол айтырыгларны, даалгаларны баш бурунгаар белеткээр.

Кол кезээнге болуктерден харыылаар улусту шилиир: бир кижи классты теория-биле таныштырар, оскези дилеп тыпкан материалдар-биле таныштырар, ушкузу хамык ажылды удуртур, дорткузу ол бугу ажылдын туннелин кылыр.

Туннел кезээнге башкы семинарнын туннелин ундурер, уругларнын харыыларын унелээр.

**10-гу класска Монгуш Борахоевичинин «Чугурук-Сарала» деп чогаалынга кичээл-семинарны эрттирери.**

**Белеткел кезээ:**

Семинарнын айтырыгларын башкы бээр:

1. М.Б.Кенин-Лопсаннын «Чугурук-Сарала» деп романы баштайгы роман деп санаттынып турар бе?
2. Саадак – «Чугурук-Сараланын» тоогу-патриоттуг идейлиг утказынын кол озээ.
3. Чугурук-Сараланын романда ролю.
4. Романнын амгы уеде кижизидикчи утка-шынары.

Уруглар ажылчын болуктерге чарлып алгаш, темаларны боттары шилип алыр.

**Кол кезээ:**

Семинарнын сорулгалары: баш бурунгаар бердинген айтырыгларга харыылаар;

Уругларны бот-башкарныр чорукка, салдынган айтырыгларга харыылаарда бот хайгааралдарын бадыткап тургаш шиитпирлээр арганы бээр;

Монолог чугаага уругларны ооредир, аас чугаазын сайзырадыр;

Немелде литература-биле ажылдап оорениринге чанчыктырар.

**Семинарнын чорудуу:**

1. Башкынын киирилде чугаазы, кичээлдин сорулгаларын дамчыдар.
2. Семинарнын программазы-биле таныштырар.
3. Башкарыкчыга сос бээр. Чогаалдын автору-биле таныштырылганы кылыр. Электроннуг презентация дузазы-биле намдарын, чогаадыкчы ажыл-чорудулгазын таныштырар.
4. Ажылчын болуктерге состу бээр.
5. **М.Б.Кенин-Лопсаннын «Чугурук-Сарала» деп романы баштайгы роман деп санаттынып турар бе?**

Шинчилекчи-оореникчинин чугаазы:

- 2006 чылда унген М.Б.Кенин-Лопсаннын «Чугурук-Сарала» - тыва чогаалдын баштайгы романы» деп аттыг документилер чыындызын сайгарып коргеш, ында айыттынган факт-барымдааларга даянгаш, бижиттинген чылы-биле баштайгы тыва роман деп санап болур деп бодалга келдивис.

**Туннел:** - Ынчангаш 1965 чылда «Улуг-Хемнин шапкыны» деп ат-биле унген «Чугурук-Сарала» деп роман тыва литературанын тоогузунде «роман» жанрынга бижиттинген баштайгы роман деп санаттынып турар.

1. **Саадак – «Чугурук-Сараланын» тоогу-патриоттуг идейлиг утказынын кол озээ.**
2. Ажылчын болукке состу бээр.
* Бирги оореникчи дыннадыг кылыр: «Романнын кол маадыры - Саадак»;
* Ийиги оореникчи «Тыва чогаал» номундан Саадактын овур-хевирин чураан одуругларны ушта номчуур: «…Саадак манны соруулдуг, монгун баштыг узун данзаны чырыктапкан, думчуундан кок ыш ундуруп чораан…Саадак салган айтырыгны шала-була харыылавас, оон алыс угун дундере коптаргаш, хыы ханар кижи…»
* Ушку оореникчи критиктиг материал-биле таныштырар. «Саадак – мурнакчы арат», А.Калзан «Тыва литература. 8-10 кл» К., 1987 ч.

**Туннел:** Саадак чеже-даа ужук-бижик билбес болза, ховар ажыл-ишчизи-биле бистин мурнувуска ажыттынар болгаш бистин уенин кижилеринге толептиг, кижизиг кижи деп билдинер.

1. **Чугурук-Сараланын романда ролю.**
2. Ажылчын болукке сос:
* Бирги оореникчи аът дугайында чуруктар, улугер домактар, ырылар данзызын кылып алган, презентацияга коргузер;
* Оореникчи-шинчилекчи: «Чугурук-Сарала – араттын ыдыктыг сеткилинин символу» деп аттыг дыннадыгны кылыр. (А.Калзан. «Тыва литература. 8-10 кл» К., 1987 ч.).

**Туннел:** - Аът – тыва кижинин эжи, чоргааралы, ыдыы деп чувени автор коргускен. Шынап-ла, «Эки аътка ээ хой, эки кижээ эш хой» дээни ышкаш, Сарала ындыг болган. Херек уеде тыва кижи эн-не унелиг чуулунден-даа чарлыр деп бодал чогаалда илереттинген.

1. **Романнын амгы уеде кижизидикчи утка-шынары.**
2. Ажылчын болукке сос:
* Чогаалдын бижиттингенинге хамаарыштыр берген унелелдерин номчуур;
* Оореникчи-шинчилекчи: - Романнын кижизидилгелиг утка-шынары: амгы уенин салгалын куш-ажылга ынак болуп, чер-чурту, чону дээш, ажылдап, чурттап билиринге ооредип турар, бот-боттарынга камныг, демниг, ынакшылга бердинген болурунга сургаалдыг деп санап турар бис. Чугле кижилер эвес, аът база кижинин чуртталгазында кол черни ээлей бээр, шиитпирлиг чорукту кылырынга дузаны када бээр чувени херек кырында номчааш, билдивис.

**Туннел кезээ.**

Семинарнын ниити туннелин баштай оореникчилер, оон башкызы ундурер. Ажылчын болуктернин кылган ажылдарынын анализин кылгаш, демдектерин салыр.

Кичээлге ажыглаар немелде литература:

* А.К.Калзан «Тыва литература. 8-10 кл.», К., 1987ч.;
* К.Х.Оргу, С.Х.Натпит-оол, Е.Т.Чамзырын «Тыва чогаал. 10 кл.», К., 2002ч.;
* М.Б.Кенин-Лопсан «Чугурук-Сарала» - тыва чогаалдын баштайгы романы», К., 2006ч.;
* У.А.Донгак «О судьбе романа народного писателя М.Кенин-Лопсана «Чугурук-Сарала» («Настигающий птицу»);
* Л.Ондар, О.Хомушку, В.Март-оол. «Тыва Республиканын Чазаанын Даргазы Ш.Д.Ооржакка. Баштайгы тыва роман». Шын, 2005ч.

**Туннел.**

 Мындыг хевирлиг семинар-кичээлдерни устуку класстын оореникчилеринге тыва чогаал кичээлдеринде эрттирерге, уругларнын бот-идепкейжи чоруу бедиир, чогаалга сонуургалы куштелир база эстетиктиг билиглери байыыр дээрзи чугаажок.

## .

## *Ажыглаан литературанын данзызы:*

***1.*** Богданова Г.А. Из опыта проведения уроков-зачетов / / Русский язык в школе, 1988, №2. С.13-21.

2. Гдалевич Л.А., Фудим Э.Д. Сумеем ли мы воспитать любовь к русскому языку? / / Русский язык в школе, 1989, № 4. С.46-48.

3. Малеванный Ю.И. Каким видится урок сегодня / / Русский язык и литература в средних учебных заведениях УССР, 1990, № 1. С.40-41.

5. Федорова М.В. Урок-семинар как один из путей активизации самостоятельной деятельности учащихся / / Русский язык в школе, 1988, № 2. С.21-25.

6. Соловьева Т.В. Урок-семинар в Y классе / / Русский язык в школе, 1987, № 5. С.32-34.

7. Пичугов Ю.С., Лидман-Орлова Г.К., Пахнова Т.М. Новые формы организации обучения на уроках русского языка / / Русский язык в школе, 1987, № 3. С.3-9.

8. Е.Т.Чамзырын. Тыва литературага класстан дашкаар чорудар ажылдар: олимпиада, номчулга конференциязы, литературлуг кежээ, маргылдаа, К., 2010ч.

9. Тыва Республиканын нити ооредилгезинин куруне стандартынын национал-девискээр кезээ, К., 2006.

10. Методиктиг сумелер, К., 1988ч.